புளுகு – பொய்யை ஒட்டிப் புனைந்து கூறுதல். பொய் கூறுவதும் அதனைப் பொருத்திக் காட்டுவதற்குப் புளுகுவதும் வழக்கம். “ஒட்டி அடிடா உள்ளூர்க் கோடங்கி, அணைத்துப் என்பது பொய் புளுகை வெளிப்படுத்தும். கோடாங்கி – குறிகூறுபவன். சில குறிப்புகளை மனத்தில் தாங்கி இவற்றை இப்படிக் கூறுவேன் எனக்கொண்டு கூறுபவன் ஆகலின் அவன் ‘கோள் தாங்கி’ (கோடாங்கி) எனப்பட்டான். ஓரிடத்துச் செய்தியை ஓரிடத்துக்கொண்டு கூறுதல் ‘கோள்’ எனப்படுவதை எண்ணுக. பொய் – உண்மை இல்லாததை(உள்ளீடு இல்லாததை)க் கூறுதல். புரட்டு – ஒன்றை ஒன்றாக மாற்றிக் கூறுதல்.